Sayxunobod tumanidagi 8-musiqa va san’at maktabida Prezident Shavkat Mirziyoyev raisligida Sirdaryo viloyati faollari va mutasaddi rahbarlar ishtirokida yig‘ilish boshlandi. Prezident matbuot xizmati bergan xabarga ko‘ra, davlat rahbari o‘tgan yili may oyidagi tashrifdan so‘ng ko‘plab loyihalar amalga oshirilgani, lekin qilingan ishlardan ko‘ra qilinadigan ishlar ko‘pligini ta’kidladi. «Eng katta vazifamiz – odamlarni rozi qilish. Buning uchun yangi korxonalar tashkil etib, aholini ish bilan ta’minlash, ularga o‘z hayotlarini yaxshilashi uchun imkoniyat yaratish, daromad manbaini topib berish zarur», degan Shavkat Mirziyoyev.